Valentīna Tereškova

Valentīna Tereškova (Валентина Владимировна Терешкова, dzimusi ) ir PSRS kosmonaute, pasaulē pirmā sieviete, kas lidojusi kosmosā, PSRS un Krievijas Federācijas militārpersona un politiķe. No 1966. līdz 1989. gada bija PSRS Augstākās Padomes deputāte, PSRS Augstākās Padomes Prezidija locekle (1974—1989), Padomju Sieviešu komitejas vadītāja (1968—1987), PSRS un ārzemju draudzības un kultūras sakaru biedrību savienības valdes priekšsēdētāja (1987—1992). PSRS bruņoto spēku pulkvede un Krievijas Federācijas bruņoto spēku ģenerālmajore.

Dzimusi Boļšoje Masļenņikovo sādžā Jarovslavļas apgabalā, Volgas upes krastā, kolhoznieku ģimenē. Abi viņas vecāki bija savulaik izceļojuši no Baltkrievijas. Tēvs Vladimirs Tereškovs dienējis Sarkanajā armijā kā tanka komandieris un kritis Ziemas karā 1939.gadā. Pēc tēva nāves ģimene pārceļas uz Jaroslavļu.

Pēc pamatskolas beigšanas Tereškova jau 16 gadu vecumā sāka darba gaitas no sākuma riepu fabrikā un vēlāk tekstilrūpnīcā. Paralēli darbam 1960.gadā neklātienē pabeigusi vieglās rūpniecības tehnikumu. Jau no pusaudzes gadiem interesējusies par izpletņlēkšanu un planierismu, apmeklējusi vietējo aeoroklubu. Pirmo lēcienu veikusi 22 gadu vecumā bez ģimenes ziņas. Aktīvi darbojusies arī komjaunatnes organizācijā un 1962.gadā kļuvusi par Komunistiskās partijas biedri. Tajā paša gadā arī tikusi uzņemta pirmajā padomju sieviešu kosmonautu apmācības kursā.

Tereškova kosmisko lidojumu veica 1963. gadā no 16. līdz 19. jūnijam ar kosmosa kuģi Vostok-6. Lidojums notika vienlaicīgi ar otru kuģi Vostok-5, kurā atradās Valērijs Bikovskis.

Partijas «Vienotā Krievija» Augstākās Padomes locekle.Высший совет Партии. Официальный сайт российской политической партии «Единая Россия» No 2011. gada ir ievēlēta Krievijas Valsts Domē, 2016. gadā un 2021. gadā ievēlēta atkārtoti,Терешкова Валентина Владимировна Государственная Дума Федерального Собрания Российской Федерации bijusi Federācijas struktūras un pašvaldību komitejas priekšsēdētāja vietniece, 2022. gadā ir Ārlietu komitejas priekšsēdētāja vietniece un Krievijas Valsts domes Ētikas komisijas priekšsēdētāja.Терешкова Валентина Владимировна Государственная Дума Федерального Собрания Российской Федерации 2020. gada 10. martā tieši Tereškova bija tā, kas Krievijas Federācijas konstitūcijā iesniedza priekšlikumu anulēt pilnvaru termiņu limitu attiecībā uz Vladimiru Putinu, ļaujot viņam valdīt līdz 2036. gadam.Johannes Socher, "Farewell to the European Constitutional Tradition: The 2020 Russian Constitutional Amendments", Zeitschrift für ausländisches öffentliches Recht und Völkerrecht (ZaöRV) = Heidelberg Journal of International Law (HJIL) 2020, nr. 3, p. 639

2014. gada 7. februārī V. Tereškova piedalījās ziemas olimpisko spēļu atklāšanas ceremonijā Sočos.

Par atbalstu Krievijas iebrukumam Ukrainā viņai tika piemērotas starptautiskās sankcijas, ko noteikusi Eiropas Savienība, ASV un vairākas citas valstis.

 Atsauces 

 Ārējās saites 

 Tereškovas biogrāfija 
 V. Tereškova Padomju Savienības Varoņu mājaslapā 

Kategorija:PSRS kosmonauti
Kategorija:Kosmonautes
Kategorija:Padomju Savienības Varoņi
Kategorija:Ar Ļeņina ordeni apbalvotie
Kategorija:Ar Darba Sarkanā Karoga ordeni apbalvotie
Kategorija:PSKP CK locekļi
Kategorija:Krievijas politiķi
Kategorija:Ar Goda ordeni apbalvotie
Kategorija:Ar Aleksandra Ņevska ordeni apbalvotie (Krievija)
Kategorija:Ar Draudzības ordeni apbalvotie (Krievija)
Kategorija:Jaroslavļas apgabalā dzimušie
Kategorija:Ar Oktobra Revolūcijas ordeni apbalvotie
Kategorija:PSRS Nopelniem bagātie sporta meistari
Kategorija:Krievijas Federācijas valdības prēmijas laureāti